ໄອຍະການ ຢາກໃຫ້ເພີ້ມ ເລື້ອງບັງຄັບ ໃຫ້ແຕ່ງງານ ແລະ ຂົ່ມຂືນ ໃສ່ຄະດີ ຂະເໝນແດງ 
ໄອ​ຍະ​ການ​ສາກົນ ​ໄດ້​ຮ້ອງ​ຂໍ​ໃຫ້ທຳການ​ສື​ບສວນ ກ່ຽວກັບການໃຊ້ ຄວາມຮຸນແຮງທາງເພດ ​ແລະ​ການບັງ​ຄັບ​ໃຫ້​ແຕ່ງງານ ເຂົ້າໃສ່ຄະດີ ອະດີດພວກຜູ້ນຳຂະເໝນແດງ.
ໄອຍະການສາກົນທີ່ສານດຳເນີນຄະດີພວກຂະເໝນແດງ ທີ່ໄດ້ຮັບການໜຸນຫຼັງ ໂດຍສະຫະປະຊາຊາດ ໄດ້ຮ້ອງຂໍ ໃຫ້ທຳການສືບສວນກ່ຽວກັບຄະດີທີ່ພວມດຳ ເນີນຢູ່ໃນ ເວລານີ້ ຮວມທັງຄວາມຜິດໃນການໃຊ້ຄວາມຮຸນແຮງທາງ ເພດ ແລະການບັງຄັບໃຫ້ແຕ່ງງານ ການດຳເນີນຄະດີເລກທີ 004 ຈະບັງຄັບໃຫ້ມີການຟ້ອງ ອະດີດຜູ້ບັນຊາການຂະ ເໝນແດງສາມຄົນ ແລະພວກຕິ ຕຽນກ່າວວ່າ ອາດຈະໄດ້ບໍ່ເຫັນການດຳເນີນຄະ ດີຢ່າງ ເຕັມທີ່ເລີຍ ແຕ່ທ່ານ Nicholas Koumjian ໄອຍະການສາກົນ ຂອງສານດັ່ງກ່າວ ໄດ້ກ່າວໃນ ວັນພະຫັດວານນີ້ວ່າ ຫ້ອງການຂອງທ່ານ ໄດ້ທົບທວນຫລັກຖານຂອງການບັງຄັບ ໃຫ້ແຕ່ງງານ ຊຶ່ງມີຫຼາຍເຖິງ 80 ຄູ່ ພ້ອມດ້ວຍການຂົ່ມຂືນສຳເລົາທີ່ເກີດຂື້ນກ່ອນ ການປະຫານຊີວິດ ທ່ານໄດ້ສົ່ງການພົບເຫັນຂອງທ່ານ ໄປຫາສານເພື່ອທຳການ ສອບສວນ ທ່ານ Koumjian ໄດ້ກ່າວວ່າ “ການສົ່ງການພົບເຫັນນີ້ແມ່ນອິງຕາມຫລັກຖານໃໝ່ ທີ່ມີອຳນວຍໃຫ້ໃນປັດຈຸບັນນັບຕັ້ງແຕ່ໄດ້ຍື່ນຄະດີເລກທີ 004 ໄປແລ້ວນັ້ນ” ທ່ານ ກ່າວເພີ້ມເຕີມວ່າ ໄອຍະການສາກົນ ໄດ້ວິໄຈຂໍ້ມູນເຫຼົ່ານີ້ໄດ້ຫລາຍເດືອນມາແລ້ວ ແລະພົບເຫັນວ່າ ການກ່າວຫາແມ່ນປະກອບເປັນ “ການກໍ່ໂທດກຳຕ້ານຕ້ານມະນຸດ ຊາດ ຮວມທັງການກຳຈັດກວດລ້າງ ສັງຫານ ຈັບເປັນຂ້າທາດ ຖືກກັກຂັງ ທໍລະມານ ຂົ່ມຂືນ ປະຫານຊີວິດ ແລະການກະທຳທີ່ບໍ່ມີມະນຸດສະທຳ ອື່ນໆ ທ່ານ Duang Savorn ຜູ້ປະສານງານໂຄງການ ກ່ຽວກັບໂຄງການປ້ອງກັນຊາວກຳ ປູເຈຍ ໄດ້ສະແດງຄວາມຍິນດີກັບການຂໍຮ້ອງດັ່ງກ່າວ ບັນດາຜູ້ນຳຂະເໝນແດງ ທີ່ເຖົ້າແກ່ແລ້ວ ຄື ທ່ານ Noun Chea ແລະ ທ່ານ Khieu Samphan ຍັງພາກັນລໍຖ້າການຕັດສິນຢູ່ ໃນການດຳເນີນຄະດີຂັ້ນຕົ້ນ ພ້ອມທັງການ ເລີ້ມຕົ້ນ ໃນການດຳເນີນຄະດີຂັ້ນທີສອງ ຊຶ່ງເປັນຂັ້ນສຸດທ້າຍນຳ ດ້ວຍ ເຂົາເຈົ້າຖືກ ກ່າວຫາວ່າ ໄດ້ກໍ່ໂທດກຳຕ່າງໆ ຮວມທັງການຂ້າລ້າງເຊື້ອ ຊາດເຜົ່າພັນ